b'\n_START_ARTICLE_\nSega Model 3\n_START_PARAGRAPH_\nSega Model 3 on Segan vuonna 1996 julkaisema kolikkopelialusta._NEWLINE_Se oli Segan ja Lockheed Martinin pitk\xc3\xa4\xc3\xa4n jatkuneen yhteisty\xc3\xb6n kulminaatiopiste, jossa k\xc3\xa4ytettiin Lockheedin Real3D-osaston suunnittelemia n\xc3\xa4ytt\xc3\xb6piirej\xc3\xa4._NEWLINE_Julkaisuhetkell\xc3\xa4\xc3\xa4n Model 3 oli ylivoimaisesti markkinoiden tehokkain kolikkopelialusta, jonka polygonien piirtokyky ylti jopa yli miljoonaan polygoniin per sekunti. Laitteistosta julkaistiin useita eri versioita, jotka lis\xc3\xa4siv\xc3\xa4t kukin suorittimen kellotaajuutta ja muuttivat hienokseltaan alustan arkkitehtuuria._NEWLINE_Tunnetuimmat Model 3 -alustalle tehdyt pelit ovat Virtua Fighter 3 (1996) ja Sega Rally 2 (1998)._NEWLINE_Model 3 on seuraaja Sega Model 2 alustalle. Model 3:a seurasivat Sega NAOMI ja Sega NAOMI 2.'